Արամ Մանուկյանի հուշարձանի մրցութային հանձնաժողովի նախագահ, Երեւանի գլխավոր ճարտարապետ Տիգրան Բարսեղյանը, ի պատասխան քաղշինի հայտարարությանը, նկատեց, որ Մանուկյանի արձանը 6 ամիս է՝ արդեն տեղադրվում է, երեկ ուղղակի աշխատանքներն ավարտին հասան․ «Դա տեղադրված էր վաղուց, այսօր լրագրողներից մեկն էլ ինձ ասում է՝ գաղտագողի տեղադրել եք արձանը, ո՞ւմ ենք գաղտնի գողացել եւ ի՞նչն ենք գողացել։ Այնպիսի անհասկանալի վիճակների մեջ ենք հայտնվում մեր աշխատանքի բուն գործով զբաղվելուն զուգահեռ... նախ՝ ես շատ կցանկանայի, որ մեր շատ սիրելի գերատեսչությունը՝ քաղշինը, ոչ թե Ֆեյսբուքում տարածեր իր հայտարարությունը, այլ մի հատ պաշտոնական գրություն ուղարկեր։ Մենք չունենք պաշտոնական գրություն պետական մարմնից, թե որը որից հետո, եւ ինչ է եղել։ Սպասում ենք դրան, ուղարկեք պաշտոնական պատասխան, կարելի է, չէ՞, այդպես անել...»։